Document ID: 32006R1723

UREDBA SVETA (ES) št. 1723/2006
z dne 20. novembra 2006
o spremembi Uredbe (ES) št. 379/2004 v zvezi s povečanjem tarifnih kvot za določene ribiške proizvode za leto 2006
(Besedilo velja za EGP)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 26 Pogodbe,
ob upoštevanju predloga Komisije,
ob upoštevanju naslednjega:
(1)
V Uredbi Sveta (ES) št. 379/2004 z dne 24. februarja 2004 o odprtju in zagotavljanju upravljanja avtonomnih tarifnih kvot Skupnosti za nekatere ribiške proizvode za obdobje od 2004 do 2006 (1) so bile za zagotovitev zadostnih dobav predelovalni industriji Skupnosti z določenimi ribiškimi proizvodi določene avtonomne tarifne kvote Skupnosti.
(2)
Predelovalna industrija v nekaterih državah članicah se sooča z resnimi težavami s pridobivanjem zadostnih dobav določenih ribiških proizvodov iz Skupnosti. Da bi premagala pomanjkanje surovin, industrija uporablja nadomestne proizvode s poreklom iz tretjih držav.
(3)
Zato je primerno povečati tarifne kvote za obdobje od 1. januarja do 31. decembra 2006 za določene proizvode, določene v Uredbi (ES) št. 379/2004.
(4)
Zato bi bilo treba Uredbo (ES) št. 379/2004 ustrezno spremeniti -
SPREJEL NASLEDNJO UREDBO:
Člen 1
Za kvotno obdobje od 1. januarja do 31. decembra 2006 se Priloga k Uredbi (ES) št. 379/2004 spremeni:
(a)
višina kvote za tarifno kvoto 09.2759 se določi na 70 000 ton;
(b)
višina kvote za tarifno kvoto 09.2761 se določi na 20 000 ton;
(c)
višina kvote za tarifno kvoto 09.2770 se določi na 8 000 ton;
(d)
višina kvote za tarifno kvoto 09.2785 se določi na 40 000 ton;
(e)
višina kvote za tarifno kvoto 09.2790 se določi na 5 500 ton;
(f)
višina kvote za tarifno kvoto 09.2794 se določi na 10 000 ton.
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 1. januarja 2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. novembra 2006

Labels: 3
6